**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL KLAIPĖDOS MIESTO SAVIVALDYBĖS TARYBOS 2009 M. LAPKRIČIO 26 D. SPRENDIMO NR. T2-394 „DĖL ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ KLAIPĖDOS MIESTE SUTEIKIMO TVARKOS APRAŠO PATVIRTINIMO“ PAKEITIMO**

1. **Sprendimo projekto esmė, tikslai ir uždaviniai.**

Pritarus šiam Kultūros skyriaus inicijuojamam Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo (toliau – Tvarkos aprašas) pakeitimui, būtų atnaujintas minėtasis tvarkos aprašas tikslinant Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo komisijos (toliau – Komisija) sudėties formavimą, darbo organizavimą.

1. **Projekto rengimo priežastys ir kuo remiantis parengtas sprendimo projektas.**

 Papildytas Tvarkos aprašo 10 punktas. Šio pakeitimo priežastis yra siekis, kad Komisijos veikla nenutrūktų (išliktų teisėta) miesto tarybos rinkimų laikotarpiu (pagal dabar galiojančią tvarką, šios komisijos kadencija baigiasi su savivaldybės tarybos kadencija).

 Keičiant Tvarkos aprašo 11 punktą bus formuojama optimaliausia komisijos patariančios savivaldybės tarybai dėl gatvių pavadinimų suteikimo ar keitimo, taip pat svarbių istorinių datų ir įvykių bei krašto istorijai ir kultūrai nusipelniusių asmenų atminimo įamžinimo klausimų sudėtis.

 Siekiant paspartinti naujos kadencijos Komisijos veiklos pradžią (iškart po jos sudėties patvirtinimo Savivaldybės taryboje) 12 punkte nustatoma, kad Komisijos pirmininką ir jo pavaduoją iš Savivaldybės tarybos patvirtinto narių sąrašo išsirenka pati Komisija.

 Šis sprendimo projektas parengtas vadovaujantis Lietuvos Respublikos vietos savivaldos 18 straipsnio 1 dalimi.

1. **Kokių rezultatų laukiama.**

Patvirtinus naują Tvarkos aprašo redakciją bus patobulintas Komisijos darbo organizavimas.

1. **Sprendimo projekto rengimo metu gauti specialistų vertinimai.**

Rengiant šį sprendimo projektą specialistų vertinimų nebuvo gauta.

1. **Lėšų poreikis sprendimo įgyvendinimui.**

Nėra.

 **6. Išlaidų sąmatos, skaičiavimai, reikalingi pagrindimai ir paaiškinimai.**

Neteikiama

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Pridedama:

1. Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo lyginamasis variantas, 3 lapai.

Kultūros skyriaus vedėja Eglė Deltuvaitė